Egy elképzelt ebéd, avagy Eger ostroma családi szinten a közelgő önkormányzati választás kapcsán | EgerHírek
Vasárnap délelőtt van, csodás napsütés. Igazi kirándulóidő a búskomor tél után. Igazi reménykeltő idő. A család minden tagja lassan megérkezik a nagyszülőkhöz, ahol a politikai ellenzék két véglete is megjelenik. Család, tehát a politikai nézet ilyen összejöveteleken teljesen háttérbe szorul.
Gyerekzsivaj, rokoni csoportosulások, nők gyerektémával, férfiak sporttémával foglalják le magukat. De mindenkiben ott motoszkál a gondolat-egy MSZP helyi szervezetének női vezetője, és egy férfi, aki a Jobbik országgyűlési képviselője-ugyan mi lesz ebből. Volt már parázs vita, nézeteltérés, de mindig csillapodtak a kedélyek.
Valahogy egymás mellé kerülnek, üdvözlik egymást, pici erőltetett „Hogy vagy?” elhangzik. Érezhető az elmúlt évek feszültsége, de inkább vihar utáni csendes lelki mészárlásnak tűnik belső szemlélődő számára.
Láttad a felméréseket? –hangzik a kérdés. Persze!- jön a válasz. A rokonoknak megcsillan a szeme. Szinte sugárzik tekintetükből az elcsépelt népakarat, aminek megvalósítására eljött az idő.
Tökéletes alkalom arra, hogy egy zászló alatt a régi sérelmeket félretegyék és előkészítsék a világmegváltó stratégiát. –Össze kell fognunk, ezt a Márki-Zay is megmondta… Szinte egyszerre jött ki belőlük a mondat. –Ebéd után megbeszéljük, tele hassal könnyebb gondolkozni.
Az ebéd csendesen telik, de nem feszülten, ahogy szokott. Mindenki elégedett a tradicionálisan magyar menüsorral és persze a nyugalommal is. Nem kérdeznek, örülnek, hiszen látták, a két politikus nagy egyetértésben beszélgetett, nem ugrottak egymás torkának.
A kisebb gyerekeknek csendes pihenő, a nagyobbaknak pihentető elfoglaltság az ebéd után. A felnőttek beszélgetnek, ki-ki besegít a teríték bontásába. A politikusok félrevonulnak kávézni és folytatják a diskurzust. A család többi tagja apránként, csendben odaszivárog, szájtátva hallgatva az érveket, a miért így, miért úgy kellene megoldani a polgármester leváltását. Végül úgy döntenek, hogy meggyőzik a pártjukat, támogassák az elképzelést és rövid időn belül nyilvánosságra hozzák a megállapodást, hiszen minél előbb, annál jobb és a hódmezővásárhelyi polgármesterre hivatkozva a szkeptikusok is könnyebben veszik majd a dolgot. Ha az országgyűlési választási matekot nézik, akkor nyertes helyzetben vannak. Az MSZP nem tud épkézláb embert felmutatni, a Jobbiknak viszont csak ez az egy még futó embere van a városban.
A család feje a sokat tapasztalt nagypapa óva inti őket és felteszi kérdéseit:
Azzal nem számoltok, hogy a vér baloldali szavazók nem fognak a botrányoktól nem mentes Jobbik jelöltjére szavazni? Nem érzitek, hogy ez a matek elbukott?
Tudjátok, hogy a jelenlegi polgármester, köztiszteletnek örvend, hiszen anno a vállalat, ahol vezetőként dolgozott rengeteg embert foglalkoztatott és mindenki szerette? A sok fejlesztés, ami a megyeszékhelyen történt, hogyan tudjátok majd überelni? Átgondoltátok, hogy a politikai matek a mai világban nem sokat ér? Mit sikerült elérnetek a politikában a botrányokon kívül? Tudnátok egy várost úgy működtetni, hogy a választások után egymás torkának ne esnétek és marakodnátok a pozíciókon?
Na, ez teljesen összehozza a politikusokat és meg is jön a bölcs, közhellyé átalakított válasz: Előbb érjünk oda a folyóhoz, azután ráérünk azon gondolkozni, hogyan kelünk át rajta…
Késő délután szépen elköszön mindenki. A két politikus még visszanéz búcsúzáskor és látszik elszánt tekintetükön, hogy Eger ostroma családi összefogással hamarosan elkezdődik…
Szerző: Bélabácsi
Felhívjuk figyelmüket, hogy az Olvasói levelek nem az Eger Hírek szerkesztőségének véleményét tükrözik. Továbbra is szívesen fogadjuk leveleiket vélemény rovatunkba az [email protected] email-címen!
Kapcsolódó témák:Eger, Eger ostroma, olvasói levél
Mirkóczki, a neocuki